**“Кыргыз Республикасынын жергиликтүү өз алдынча башкаруу органдары тарабынан көрсөтүлүүчү муниципалдык кызматтардын базалык реестрин бекитүү жөнүндө” Кыргыз Республикасынын Өкмөтүнүн**

**2015-жылдын 14-январындагы № 6 токтомуна өзгөртүүлөрдү киргизүү жөнүндө” Кыргыз Республикасынын Министрлер Кабинетинин токтомуна**

**НЕГИЗДЕМЕ-МААЛЫМКАТ**

1. **Максаты жана милдеттери**

Бул токтом долбоорунун максаты Кыргыз Республикасынын Өкмөтүнүн “Кыргыз Республикасынын жергиликтүү өз алдынча башкаруу органдары тарабынан көрсөтүлүүчү муниципалдык кызматтардын базалык реестрин бекитүү жөнүндө" 2015-жылдын 14-январындагы № 6 токтомун “Кыргыз Республикасынын Министрлер Кабинети жөнүндө” Кыргыз Республикасынын Президентинин 2021-жылдын 5-майындагы № 114 Жарлыгына, “Кыргыз Республикасынын Өкмөтүнүн жаңы түзүмү бекитилгендигине жана Кыргыз Республикасынын аткаруу бийлигинин органдарын реформалоого байланыштуу уюштуруу чаралары жөнүндө” Кыргыз Республикасынын Өкмөтүнүн 2021-жылдын 12-февралындагы № 38 токтомуна жана “Кыргыз Республикасынын Айыл, суу чарба жана аймактарды өнүктүрүү министрлиги жөнүндө” Кыргыз Республикасынын Өкмөтүнүн 2021-жылдын 9-мартындагы № 83 токтомуна ылайык келтирүү.

Кыргыз Республикасынын Өкмөтүнүн 2011-жылдын 31-майы № 191-б буйругу менен түзүлгөн Мамлекеттик жана муниципалдык кызмат көрсөтүүлөр системасын оптималдаштыруу боюнча ведомстволор аралык комиссиянын 2021-жылдын 16-апрелиндеги № 54 Протоколунун 5-маселесинин 1- жана 2-пункттарына ылайык, Кыргыз Республикасынын Айыл, суу чарба жана аймактарды өнүктүрүү министрлигинин алдындагы Аймактык өнүгүү мамлекеттик агенттигине (мындан ары- Агенттик) белгиленген тартипте “Кыргыз Республикасынын жергиликтүү өз алдынча башкаруу органдары тарабынан көрсөтүлүүчү муниципалдык кызматтардын базалык реестрин бекитүү жөнүндө” Кыргыз Республикасынын Өкмөтүнүн 2015-жылдын 14-январындагы № 6 токтому менен бекитилген муниципалдык кызматтардын базалык реестринен айрым муниципалдык кызматтарды чыгарууну демилгелөө сунушталган.

**2. Баяндоочу бөлүк**

1) “Кыргыз Республикасынын Өкмөтүнүн жаңы түзүмү бекитилгендигине жана Кыргыз Республикасынын аткаруу бийлигинин органдарын реформалоого байланыштуу уюштуруу чаралары жөнүндө” Кыргыз Республикасынын Өкмөтүнүн 2021-жылдын 12-февралындагы № 38 токтомунун 2-пунктуна ылайык, Кыргыз Республикасынын Өкмөтүнө караштуу Жергиликтүү өз алдынча башкаруу иштери жана этностор аралык мамилелер боюнча мамлекеттик агенттик Кыргыз Республикасынын Айыл, суу чарба жана аймактарды өнүктүрүү министрлигинин карамагына өткөрлүп берүү менен Региондук өнүктүрүү мамлекеттик агенттигине өзгөртүлүп түзүлгөн, мында Кыргыз Республикасынын Маданият, маалымат, спорт жана жаштар саясаты министрлигине өткөрүп берилген этностор аралык мамилелер чөйрөсүндөгү функциялардан тышкары.

“Кыргыз Республикасынын Айыл, суу чарба жана аймактарды өнүктүрүү министрлиги жөнүндө” Кыргыз Республикасынын 2021-жылдын 9-мартындагы № 83 токтому менен бекитилген Кыргыз Республикасынын Айыл, суу чарба жана аймактарды өнүктүрүү министрлиги жөнүндө жобого ылайык жергиликтүү өз алдынча башкарууну өнүктүрүү чөйрөсүндө мамлекеттик саясатты ишке ашыруучу аткаруу бийлигинин ыйгарым укуктуу мамлекеттик органы болуп саналат, анын функцияларына муниципалдык кызмат көрсөтүүлөрдүн базалык реестрин жүргүзүү, реестрге кирген муниципалдык кызмат көрсөтүүлөрдү стандартташтырууну ишке ашыруу кирет.

“Кыргыз Республикасынын Министрлер Кабинети жөнүндө” Кыргыз Республикасынын Президентинин 2021-жылдын 5-майындагы № 114 Жарлыгы менен Кыргыз Республикасынын Өкмөтү Кыргыз Республикасынын Министрлер Кабинети болуп кайра түзүлгөн. Ушул жарлыктын 2-пункту менен Кыргыз Республикасынын Айыл, суу чарба жана аймактарды өнүктүрүү министрлиги Кыргыз Республикасынын Министрлер Кабинетинин түзүмүнө кирди.

Жогорудагы көрсөтүлгөндөргө ылайык, “Кыргыз Республикасынын жергиликтүү өз алдынча башкаруу органдары тарабынан көрсөтүлүүчү муниципалдык кызматтардын базалык реестрин бекитүү жөнүндө” Кыргыз Республикасынын Өкмөтүнүн 2015-жылдын 14-январындагы № 6 токтомунун аталышындагы “Кыргыз Республикасынын Өкмөтү” деген сөздөр “Кыргыз Республикасынын Министрлер Кабинети” деген сөздөр менен алмаштырылсын, 2-пункттагы “Кыргыз Республикасынын Өкмөтүнө караштуу Жергиликтүү өз алдынча башкаруу иштери жана этностор аралык мамилелер боюнча мамлекеттик агенттиги” деген сөздөр “Кыргыз Республикасынын Айыл, суу чарба жана аймактарды өнүктүрүү министрлиги” деген сөздөр менен алмаштырылсын.

Жогоруда аталган токтом менен бекитилген Кыргыз Республикасынын жергиликтүү өз алдынча башкаруу органдары тарабынан көрсөтүлүүчү муниципалдык кызматтардын базалык реестринде, 4-14-пункттардагы “Муниципалдык кызмат көрсөтүүнү стандартташтырууга жооптуу ыйгарым укуктуу орган” графасында “ЖӨБ жана этностор агенттиги” сөздөрдү “Кыргыз Республикасынын Айыл, суу чарба жана аймактарды өнүктүрүү министрлиги” деген сөздөр менен алмаштырылсын.

2) Мамлекеттик жана муниципалдык кызмат көрсөтүүлөр системасын оптималдаштыруу боюнча ведомстволор аралык комиссиянын 2021-жылдын 16-апрелиндеги № 54 Протоколунун 5-маселесинин 1- жана 2-пункттарына ылайык, Агенттикке белгиленген тартипте “Кыргыз Республикасынын жергиликтүү өз алдынча башкаруу органдары тарабынан көрсөтүлүүчү муниципалдык кызматтардын базалык реестрин бекитүү жөнүндө” Кыргыз Республикасынын Өкмөтүнүн 2015-жылдын 14-январындагы № 6 токтому менен бекитилген муниципалдык кызматтардын базалык реестринен айрым муниципалдык кызматтарды чыгарууну демилгелөө сунушталган (тиркелет).

Токтом долбоорунда төмөнкү муниципалдык кызматтарды алып салуу сунушталат:

- “Калктуу конуштагы проспекттердин, аллеялардын, аянттардын, шаардык жана айылдык сейилбактардын, бульварлардын, көчөлөрдүн жана тар көчөлөрдүн аталышы жана аталышын өзгөртүү жөнүндө чечимдерди берүү”;

- “Жашаган жеринен маалымкат берүү”;

- “Үй-бүлөсүнүн курамы жөнүндө маалымкат берүү”.

Муниципалдык кызматтардын базалык реестрине сунушталган өзгөртүүлөр Мамлекеттик жана муниципалдык кызмат көрсөтүүлөр системасын оптималдаштыруу боюнча ведомстволор аралык комиссиянын отурумунда жарыяланган төмөнкү себептерден улам келип чыккан:

а) Базалык реестринин “Калктуу конуштагы проспекттердин, аллеялардын, аянттардын, шаардык жана айылдык сейилбактардын, бульварлардын, көчөлөрдүн жана тар көчөлөрдүн аталышы жана аталышын өзгөртүү жөнүндө чечимдерди берүү” кызматы боюнча. “Кыргыз Республикасындагы географиялык аталыштар жөнүндө” Кыргыз Республикасынын Мыйзамынын 7-беренесине ылайык, проспекттерге, аллеяларга, аянттарга, шаардык же айылдык парктарга, бульварларга, көчөлөргө жана туюк көчөлөргө аталыштар берүүнү жана жаңыча аталыштарды берүүнү жергиликтүү кеңештердин чечими боюнча жергиликтүү өз алдынча башкаруу органдары жүзөгө ашырат, демек, жергиликтүү өз алдынча башкаруунун өкүлчүлүктүү органдарынын (жергиликтүү кеңеш) ыйгарым укуктарына таандык.

б) Кызматтардын базалык реестри боюнча “Жашаган жеринен маалымкат берүү” жана “Үй-бүлөсүнүн курамы жөнүндө маалымкат берүү”. Мамлекеттик жана муниципалдык кызмат көрсөтүүлөр системасын оптималдаштыруу боюнча ведомстволор аралык комиссиянын 2018-жылдын 7-декабрындагы № 48 протоколдук тапшырмасына ылайык, муниципалдык кызматтардын базалык реестрине киргизилген, муниципалдык кызмат көрсөтүүлөргө Кыргыз Республикасынын “Мамлекеттик жана муниципалдык кызмат көрсөтүүлөр жөнүндө” Мыйзамында ошондой эле, муниципалдык кызмат көрсөтүүнүн чөйрөсүн жөнгө салуучу башка ченемдик укуктук актыларда белгиленген критерийлерге шайкештиги, карама-каршылыгы (коллизия) боюнча жана жашаган жеринен маалымкат берүү жана үй-бүлөсүнүн курамы жөнүндө маалымкат берүүдө укуктук негиздерин оптималдаштыруу зарылдыгы жөнүндө анализ жүргүзүлгөн (базалык реестрдин 2- жан 3- пунктунда).

Кыргыз Республикасынын “Мамлекеттик жана муниципалдык кызмат көрсөтүүлөр жөнүндө” Мыйзамынын 6-беренесинин 2-бөлүгүнүн 2-беренесине ылайык, муниципалдык кызмат көрсөтүүлөрдүн реестрине киргизүү үчүн, аталган кызмат көрсөтүүнүн түрүн аткаруучу кызматкердин ыйгарым укуктары Кыргыз Республикасынын мыйзамдарында белгиленгендей болуусу зарыл.

Бирок, Кыргыз Республикасынын мыйзамдарында жергиликтүү өз алдынча башкаруу органдарынын жашаган жери жана үй-бүлө курамы жөнүндө маалымкат берүү боюнча ыйгарым укуктарын белгилөөчү ченемдер жок, аталган кызмат көрсөтүү жогорудагы мыйзамда көрсөтүлгөн кызмат көрсөтүүлөрдүн критерийлерине туура келбейт.

Өз убагында аталган маалымкаттарды берүүнү муниципалдык кызмат көрсөтүүлөрдүн базалык реестрине киргизүү аргасыз чара болгондугун белгилейбиз. Анткени жеке жана юридикалык жактардан бул мамлекеттик кызматтарды алуу өтүнүчү келип түшкөн, бирок ыйгарым укуктуу мамлекеттик орган - Мамлекеттик Каттоо кызматы (мындан ары - МКК) аталган кызматтарды көрсөткөн эмес.

Белгилей кетүү зарыл, жарандарды каттоого алууда бирдиктүү саясатты Мамлекеттик каттоо кызматы жүргүзөт жана бул алардын кызматы эмес функциясы болуп эсептелет. Жогоруда көрсөтүлгөн Мамлекеттик жана муниципалдык кызмат көрсөтүүлөр системасын оптималдаштыруу боюнча ведомстволор аралык комиссиянын протоколунун 2-пунктунда көрсөтүлгөн мамлекеттик кызматтарды көрсөтүүчү Кыргыз Республикасынын министрликтерине жана ведомстволоруна зарыл болгон документтердин тизмесинен же мамлекеттик кызмат көрсөтүүнү талап кылган физикалык жана юридикалык жактар тарабынан талап кылынган “жашаган жеринен маалымкат” жана “үй-бүлөсүнүн курамы жөнүндө маалымкат” берүү боюнча мамлекеттик кызмат көрсөтүүлөрдүн бардык стандарттарын кайра карап чыгуу сунушталган.

Ошондой эле, Мамлекеттик жана муниципалдык кызмат көрсөтүүлөр системасын оптималдаштыруу боюнча ведомстволор аралык комиссиясы Кыргыз Республикасынын Президентинин “Кыргыз Республикасынын мамлекеттик башкаруусуна санариптик технологияларды киргизүүнү активдештирүү боюнча кечиктирилгис чаралар жөнүндө” 2020-жылдын 17-декабрындагы № 64 Жарлыгы менен Кыргыз Республикасынын Өкмөтүнүн 2021-жылдын 31-мартындагы № 77-б, буйругу менен мамлекеттик кызматтарды көрсөтүүдө, керектүү “каттоо жөнүндө маалыматты”, “жашаган жериндеги маалыматты”, “Жубайы, балдары жана ата-энеси жөнүндө” кызмат көрсөтүүлөрдү “Түндүк” ведомстволор аралык электрондук өз ара аракеттенүү системасы аркылуу (акысыз) алуу сунушталган.

Белгилей кетүү зарыл, даректүү маалымкаттар жана үй-бүлө курамы жөнүндө маалымкаттар “Кыргыз Республикасынын мамлекеттик башкаруусуна санариптик технологияларды киргизүүнү активдештирүү боюнча кечиктирилгис чаралар жөнүндө” Жарлыгынын тиркемесинин 9- жана 40- пункттарында жана Кыргыз Республикасынын Өкмөтүнүн 2021-жылдын 31-мартындагы № 77-б, буйругунун 9- жана 40- пункттарында жана кызматка жеткиликтүүлүктү камсыз кылган мамлекеттик орган Мамлекеттик каттоо кызматы болуп саналат.

**3. Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору**

Кыргыз Республикасынын Министрлер Кабинетинин ушул токтомунун долбоорун кабыл алуу терс социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

**4. Коомдук талкуунун жыйынтыктары жөнүндө маалымат**

Аталган токтом долбоору, “Кыргыз Республикасынын ченемдик укуктук актылары жөнүндө” Кыргыз Республикасынын Мыйзамынын 22-беренесинин 1-пунктуна ылайык Кыргыз Республикасынын Министрлер Кабинетинин расмий сайтында жана Кыргыз Республикасынын ченемдик укуктук актыларынын долбоорлорун коомдук талкуулоонун бирдиктүү порталында коомдук талкууга жайгаштырылат.

**5. Долбоордун мыйзамдарга шайкеш келишине талдоо жүргүзүү**

Сунушталган долбоор колдонуудагы мыйзамдардын, ошондой эле Кыргыз Республикасы катышуучу болгон, белгиленген тартипте күчүнө кирген эл аралык келишимдердин ченемдерине каршы келбейт. Бул токтомдун долбоорун кабыл алуу башка ченемдик укуктук актыларга оңдоолорду киргизүү зарылдыгын талап кылбайт.

**6. Каржылоо зарылдыгы жөнүндө маалымат**

Кыргыз Республикасынын Министрлер Кабинетинин ушул токтомунун долбоорун кабыл алуу республикалык бюджеттен кошумча финансылык сарптоолорго алып келбейт.

**7. Жөнгө салуучулук таасирин талдоо жөнүндө маалымат**

Токтом долбоору жөнгө салуучулук таасирине талдоо жүргүзүүнү талап кылбайт, анткени ишкердикти жөнгө салууга багытталган эмес.

**Кыргыз Республикасынын**

**Айыл, суу чарба жана аймактарды**

**өнүктүрүү министри А.С. Джаныбеков**